EHI 2016 komuniké SK

**Nová štúdia EÚ o liečbe srdcových chorôb:**

**Slovensko potrebuje zlepšiť prístup na záchranu životov**

**Výrazné rozdiely medzi využitím základných liekov na liečbu srdca medzi jednotlivými krajinami**

**Liečba srdcových ochorení na Slovensku, ktoré sa radí na 25. miesto spomedzi tridsiatich porovnávaných krajín, sa musí zlepšiť podľa Európskeho indexu pre srdcové ochorenia 2016 (EHI), zverejneného dnes v Bruseli. Index porovnáva starostlivosť o srdce v tridsiatich európskyh krajinách, pričom najlepšie výsledky dosiahlo Francúzsko, s Nórskom a Švédskom na ďalších dvoch priečkach. Liečba srdcových ochorení sa takmer v každej krajine zlepšila, no rozdiely medzi jednotlivými európskymi krajinami ohrozujú rovnosť. Rovnaký prístup k základným liekom na liečbu srdcových ochorení by zachránil tisíce životov.**

"V oblasti liečby srdcových ochorení zdeľa Slovensko rovnaké problematické charakteristiky, ako mnohé ďalšie východoeurópske krajiny”, tvrdí doktorka Beatriz Cebolla, manažérka EHI. "Ide o kombináciu nezdravej životosprávy s obezitou, konzumáciou alkoholu, vysokým krvným tlakom a nedostatkom efektívnej liečby. Tieto podmienky spoločne spôsobujú vysoký úroveň úmrtnosti na srdcové ochorenia. Slovensko potrebuje lepší prístup k liečbe v kombinácii so správnymi liekmi na zníženie krvného tlaku a krvných tukov".

Profesor Arne Björnberg, riaditeľ HCP, vysvetľuje širší kontext: “V oblasti starostlivosti o srdcové ochorenia existuje výrazný rozdiel medzi európskymi smernicami o liečbe pacientov, ako aj samotnou liečbou kardiologických ochorení. Predpisovanie základných, cenovo dostupných liekov na liečbu srdcových ochorení je často chaotické a neodráža potreby Európanov. Systematickejšie využitie liekov, ako sú statíny a Clopidogrel, by pomohlo zachrániť tisíce životov!"

"Je tu zrejmá aj väzba medzi vysokými nákladmi a úspešnou liečbou. Bohaté krajiny si môžu dovoliť hospitalizovať pacientov s menej vážnymi ochoreniami, čo pomáha predchádzať zhoršeniu stavu", dodáva profesor Bjornberg. "No mnoho sa dá dosiahnuť aj s menším rozpočtom, ak máme správne priority".



**O indexe EHI**

Európsky index pre srdcové ochorenia(EHI) poskytuje rebríček systému liečby kardiovasculárnych ochorení v tridsiatich krajinách v štyroch kľúčových oblastiach: Prevencia, Liečba, Dostupnosť a Výsledky, na základe porovnávania 31 ukazovateľov. Index je zostavený na základe verejných štatistík a nezávislého prieskumu. Zostavovateľom indexu EHI je akciová spoločnosť Health Consumer Powerhouse, ktorá sa zaoberá analyzovaním úspešnosti národného zdravotníctva v európskych krajinách od roku 2004 a doteraz publikovala okolo 50 indexov. V centre všetkých indexov HCP je pacient. Zostavenie indexu EHI 2016 podporila neobmedzeným grantom spoločnosť Amgen Europe GmbH.

Úplná správa EHI s vysvetlením dát a metodológie spolu s tlačovým komuniké je voľne dostupná na: [www.healthpowerhouse.com/publications/euro-heart-index-2016/](http://www.healthpowerhouse.com/publications/euro-heart-index-2016/)

Pre ďalšie informácie kontaktujte, prosím:

Riaditeľ projektu EHI: Dr. Beatriz Cebolla ([beatriz.cebolla@healthpowerhouse.com](mailto:beatriz.cebolla@healthpowerhouse.com)),

+49 152 2371 9856

Riaditeľ spoločnosti HCP: Profesor Arne Bjornberg ([arne.bjornberg@healthpowerhouse.com](mailto:arne.bjornberg@healthpowerhouse.com)),

+46 705 848451

(c) HCP Ltd. 2016